laion/Wikipedia-Exotic huggingface dataset:
ლიბიდო

ლიბიდო, იგივე სქესობრივი ლტოლვა — ადამიანის ბუნებრივი ლტოლვა სექსისადმი. ფსიქოანალიტიკურ თეორიაში ლიბიდო არის ფსიქიკური სწრაფვა ან ენერგია, რომელიც განსაკუთრებით დაკავშირებულია სექსუალურ ინსტინქტთან, თუმცა ასევე გამოიხატება სხვა ინსტინქტურ სურვილებსა და სწრაფვებში. ლიბიდოზე მოქმედებს ბიოლოგიური, ფსიქოლოგიური და სოციალური ფაქტორები. ბიოლოგიურად, ადამიანებში ლიბიდოს სასქესო ჰორმონები და ნეიროტრანსმიტერები არეგულირებენ — მეტწილად ტესტოსტერონი და დოფამინი, შესაბამისად. სოციალური ფაქტორები, მაგალითად, სამსახური და ოჯახი, და შინაგანი ფსიქოლოგიური ფაქტორები, მაგალითად, პიროვნების ხასიათი და სტრესი, ასევე ზემოქმედებს ლიბიდოზე. გარდა ამისა, სქესობრივ ლტოლვაზე შეიძლება იმოქმედოს ჯანმრთელობის პრობლემებმა, მედიკამენტებმა, ცხოვრების სტილმა, ასაკმა (მაგალითად, სქესობრივმა მომწიფებამ) და ურთიერთობაში არსებულმა პრობლემებმა. ლიბიდო, ანუ სქესობრივი ლტოლვა ↑ (1989) Oxford English Dictionary (OED Online), 2nd, Oxford, UK: Oxford University Press.
ანასტასია კონკინა

ანასტასია კონკინა (რუს. Анастасия Александровна Конкина; დ. 1 დეკემბერი, 1993) — რუსი ძიუდოისტი. მონაწილეობა მიიღო 2018 წელს გამართულ მსოფლიო ჩემპიონატზე, სადაც რუსეთის ნაკრებთან ერთად ბრინჯაოს მედალი მოიპოვა. 2018 წელს ინდივიდუალურად მოიპოვა ბრინჯაოს მედალი ევროპის ჩემპიონატზე, -57 კგ წონით კატეგორიაში. JudoInside ↑ JudoInside.com — 2002. <a href="https://wikidata.org/wiki/Track:Q11226978"></a> ↑ IJF profile ↑ 2018 World Judo Championships mixed team results
კავკასიური ფუტკარი

კავკასიური ფუტკარი — კავკასიის ბუნებრივ-კლიმატურ პირობებში ჩამოყალიბებული რუხი და ყვითელი ფუტკრების ჯგუფი, რომელშიც შედის დაბლობის, ჩრდილოეთ კავკასიური ანუ ყუბანის, სომხეთის ყვითელი, კაბახტაბისა და ქართული ფუტკარი. ხიდაშელი ა., ქართული საბჭოთა ენციკლოპედია, ტ. 5, თბ., 1980. — გვ. 312.
ზუთხისნაირნი

ზუთხისნაირნი (ლათ. Acipenseriformes) — თევზების რიგი ხრტილოვანი განოიდების ქვეკლასისა. ძველი ზუთხისნაირების ნამარხები ცნობილია ქვემო იურული პერიოდიდან, თანამედროვე სახეობები — ქვემო ცარცული პერიოდიდან. მათი სხეულის სიგრძეა 27 სმ-დან (მასა დაახლ. 200 გრამი; ამუდარიის მცირე ცრუდინგნიჩაბა) 5 მეტრამდე (მასა 1 ტონა და მეტი; სვია). სხეული თითისტარასებურია, ჩვეულებრივ გლუვი ან ფარეკლების (რომბისებრი ძვლოვანი ფირფიტები) ხუთი გრძივი რიგით დაფარული, რაც განოიდური ქერცლის რუდიმენტებად ითვლება. თავი დაფარულია ფარებით — გადაკრული (კანისებრი) ძვლებით, რომლებიც აგებულებით ფარეკლებს წააგავს. აქვთ საშხეფი (მდებარეობს სალაყუჩე სარქვლის ზედა მხარესთან). დინგი (თავის ნაწილი თვალების წინ) წინ გამოწეულია; ქვედა ზედაპირზე განლაგებულია ულვაშები. პირიც ქვემოთ მდებარეობს. ზურგისა და ანალური ფარფლების სხივების რაოდენობა აღემატება მათ საყრდენ ჩონჩხოვან ელემენტებს (რადიალებს). მუცლის ფარფლების ძირში მდებარეობს ანუსი. კუდის ფარფლი ჰეტეროცერკალურია (გამოშვერილი დიდი ზემო ნაწილით, რომლის შემდეგ კიდევ გრძელდება კუდის ღერო). კუდის ზედა ნაწილი დაფარულია რომბისებრი ქერცლით. შიდა ჩონჩხი ხრტილოვანია; ღერძული ჩონჩხის საფუძველს წარმოადგენს დრეკადი ქორდა. გულში აქვთ არტერიული კონუსი, ნაწლავებში — სპირალური სარქველი (ზრდის შემწოვ ზედაპირს). ცნობილია ორი თანამედროვე ოჯახი: ზუთხისებრნი და დინგნიჩაბასებრნი, 6 გვარი და 27 სახეობა. ბინადრობენ ჩრდილოეთ ნახევარსფეროს წყალსატევებში; გამსვლელი და ტბა-მდინარის თევზებია. ზოგიერთი რეწვისა და აკვაკულტურის ობიექტია (მაგ., ბესტერი). ↑ Решетников Ю. С. Осетрообразные // Большая российская энциклопедия. т. 24. — М., 2014. — стр. 527.
ბესტერი

ბესტერი (რუს. Бестер) — თევზების გვართაშორისი ჰიბრიდი, ცქვრინისა და სვიის ნაჯვარი. მიღებულია 1952 წელს სსრკ-ში, ხელოვნური განაყოფიერების გზით. თავის ქალის ძვლების ფორმით უფრო მეტად სვიას ჰგავს. სიგრძეში აღწევს 180 სმ-ს, რა დროსაც მასა 30 კგ-ზე მეტია. ნაყოფიერია. მასში შეხამებულია ძვირფასი თვისებები: სვიისათვის დამახასიათებელი სწრაფი ზრდა და ცქვრინისათვის დამახასიათებელი ადრეული სქესობრივი სიმწიფე. წარმატებით გამოიყენება მეთევზეობაში — აზოვის ზღვაში, წყალსაცავებზე და ტბორულ მეურნეობებში. ↑ Решетников Ю. С. Бестер // Большая российская энциклопедия. т. 3. — М., 2005. — стр. 434.
დიმიტრი მედვედევი

დიმიტრი მედვედევი (რუს. Дмитрий Анатольевич Медведев; დ. 14 სექტემბერი, 1965) — რუსი პოლიტიკოსი, რუსეთის პრეზიდენტი 2008-2012 წლებში. რუსეთის პირველი ვიცე-პრემიერი 2005-2008 წლებში. ვლადიმერ პუტინის მესამე ინაუგურაციის დღეს უკვე მოქმედმა პრეზიდენტმა წარადგინა პრემიერ-მინისტრის თანამდებობაზე. იყო რუსეთის პრემიერ-მინისტრი 2012-2020 წლებში. ოფიციალური საიტი დიმიტრი მედვედევი — ენციკლოპედია „ბრიტანიკა“ ↑ პუტინმა პრემიერ-მინისტრად მედვედევი წარადგინა ვიკისაწყობში არის გვერდი თემაზე: დიმიტრი მედვედევი
სტრუქტურალიზმი

სტრუქტურალიზმი (გერმ. Strukturalismus) — XX საუკუნის ფილოსოფიური მიმდინარეობა, რომელიც მეცნიერების კვლევის ამოცანად მიიჩნევს ობიექტების სტრუქტურის დადგენას. იგი იყენებს კვლევის სტრუქტურულ მეთოდებს, რომელიც დამუშავდა მატემატიკაში, ფიზიკასა და ბუნების სხვა მეცნიერებებში. სტრუქტურალიზმს დიდი გავლენა ჰქონდა ლინგვისტიკაზე, სოციოლოგიაზე, ანთროპოლოგიასა და სხვა მიმართულებებზე. იგი დასაბამს შვეიცარიელი ლინგვისტის ფერდინანდ დე სოსიურის შრომებში იღებს. სტრუქტურალიზმისთვის დამახასიათებელია: საკვლევი ობიექტების აქტუალური მდგომარეობისადმი გაღრმავებული ყურადღება, მათთვის შინაგანად დამახასიათებელი დროის გარეშე თვისებების გამორკვევა მისწრაფება, მკვეთრად განსხვავებულ იქნეს საკვლევი ობიექტები და კვლევის საშუალებანი და შესაბამისად უარის თქმა იზოლირებული ფაქტებს ან ელემენტებს შორის მიმართებების ფიქსირება. სტრუქტურალიზმი ობიექტის შესწავლისას გულისხმობს საკვლევი ამოცანის ჩარჩოებში მოძრაობას დაკვირვებადი ფაქტების პირველადი ორგანიზაციიდან ობიექტის შინაგანი სტრუქტურის გამოვლენისა და აღწერისაკენ და, შემდგომ, ობიექტის თეორიული მოდელის შექმნისაკენ მისი ინტერპრეტაციებით საკვლევ მასალაში. სტრუქტურალიზმის განვითარებაზე რიგ მეცნიერებაში გავლენა მოადინა სემიოტიკის წარმოშობამ, ფ. სოსიურის იდეებმა ლინგვისტიკაში, კ. ლევისტროსისა - ეთნოლოგიაში, ვიგოტსკისა და პიაჟეს - ფსიქოლოგიაში, აგრეთვე მეტალოგიკისა და მეტამათემატიკის დამუშავებამ. სტრუქტურალიზმის კვლევის ზოგად საგნად შეიძლება დასახელდეს მოღვაწეობის პროცესები, რომლებიც გაშუალებულია მათი მონაწილეების ურთიერთობით ნიშნების სისტემის საშუალებით. ასეთ სისტემად სტრუქტურალიზმისთვის გვევლინება: ბუნებრივი ენა, პირველყოფილი სოციალური და კულტურული სტრუქტურები და ა.შ. სტრუქტურული მეთოდების გამოყენებამ ლინგვისტიკაში შესაძლებელი გახადა გადაჭრილიყო ამოცანები, რომლებიც დაკავშირებულია დამწერლობის არმქონე ენების აღწერასთან. სტრაქტურალიზმის იდეები გარკვეულ მეთოდოლოგიურ როლს ასრულებენ კულტურის მოვლენათა სადისციპლინათშორისო კვლევების გაერთიანებაში, ჰუმანიტარული და საბუნებისმეტყველო მეცნიერებების დაახლოებაში მათი სპეციფიკურობის შენარჩუნებით. სტრუქტურალისტები არიან: ლევი-შტრაუსი, ბარტი და ფუკო ბიბლიოგრაფია ფილოსოფიური ლექსიკონი, გამომცემლობა საბჭოთა საქართველო, თბილისი-1987 https://www.sciencedirect.com/topics/social-sciences/structuralism https://www.philosophybasics.com/movements_structuralism.html
კავკასიური სოჭი

კავკასიური სოჭი, ნორდმანის სოჭი (ლათ. Abies nordmanniana) — მარადმწვანე წიწვოვანი ხე ფიჭვისებრთა ოჯახისა. მისი სიმაღლე 50 მ აღწევს, დიამეტრი 1,5 მ. შეკრულ ხეთადგომაში მისი პარამიდული ვარჯი დიდ სიმაღლეზე ტოტებისაგან გაწმენდილია, ეული ხე კი ძირიდანვე დატოტვილია, სიბერეში გადასულ ხეს ქერქი ღრმად და ტალღისებრად აქვს დაღარული. 2-3 (4) სმ სიგრძისა და 2-2,5 (3) მმ სიგანის წიწვები ზემოდან მუქი მწვანეა, ქვემოდან კი 2 თეთრი ზოლი გასდევს. წიწვები 9-12 წელს ცოცხლობს. ზედა ტოტებზე 12-20 სმ სიგრძის ბლაგვთავიანი გირჩები კელაპტრებივითა აქვს აღმართული, მომწიფებისას ზედვე იშლება ქერქლებად და ხეზე მხოლოდ დროებით რჩება გირჩის ღერძი. გავრცელებულია კავკასიის დასავლეთ ნაწილში მთავარი კავკასიონის ჩრდილოეთ და სამხრეთ ფერდობებსა და სამხრეთ მთიანეთის მესხეთის და თრიალეთის ქედებზე. საქართველოში მისი გავრცელების უკიდურესი აღმოსავლეთი საზღვარი გადის მდინარე ალგეთზე, მანგლისთან. კავკასიური სოჭი გვხვდება თურქეთში, პონტოს ქედის ფერდობებზე. იზრდება ზღვის დონიდან 1200-1500 მ-დან 2000-2300 მ-მდე. ადგილ-ადგილ ტყის მცენარეულობის გავრცელების სუბალპურ საზღვრამდეც ადის, მთავარი კავკასიონის ჩრდილოეთ ფერდობებსა და ამიერკავკასიის დასავლეთ ნაწილში იგი დაბლა, ზღვის დონიდან 600 მ-მდე ეშვება. ქმნის წმინდა კორომებს, ხშირად კი შერეულია ნაძვთან და წიფელთან. კავკასიური სოჭი ჩრდილის ამტანი და სიცივეგამძლეა. მგრძობიარეა ზაფხულის მაღალი ტემპერატურისა და ჰაერის სიმშრალისადმი, სუსხზე კი აღმონაცენი უზიანდება. მეზოფილური ჯიშია, თუმცა ჭარბტენიან ნიადაგს გაურბის. კარგად ხარობს ნოყიერ ნიადაგზე. მცირედ დაქანებულ ფერდობებზე საკმაოდ ღრმა ფესვთა სისტემას ივითარებს და ქარგამძლეცაა. შედარებით რბილი და მტვრევადი მერქანი აქვს, მაგრამ მაინც ფართოდ იყენებენ მშენებლობაში. მნიშვნელოვანია ქაღალდის წარმოებაში. ცოცხლობს 600-700 წელს. თესლს იძლევა 30-40 წლისა (კორომში უფრო გვიან). ყვავილობს მაისში, თესლი სცვივა ოქტომბერ-ნოემბერში. დეკორატიულია, აშენებენ ბაღებსა და პარკებში. მირზაშვილი ვ., ქართული საბჭოთა ენციკლოპედია, ტ. 5, თბ., 1980. — გვ. 312.
კავკასიური წაბლა ჯიში

მსხვილი რქოსანი საქონლის კავკასიური წაბლა ჯიში — სარძეო-სახორცე მიმართულების ჯიში. გამოყვანილია საქართველოში, სომხეთში, აზერბაიჯანსა და დაღესტანში ადგილობრივი საქონლის შეჯვარებით შვიცურ და კოსტრომულ საქონელთან. ჯიში დამტკიცებულია 1960 წელს. კავკასიური წაბლა ჯიშს მაგარი კონსტიტუცია და მკვრივი ძვლეული აქვს. ფერად წაბლაა. ცოცხალი მასა: კუროსი 700-900 კგ, ფურისა 400-450 კგ; წლიური მონაწველი 2500-3500 კგ (უდიდესი 8800 კგ), რძის ცხიმიანობა 3,9% (უდიდესი 5%-მდე), ნაკლავის გამოსავალი 50-55%. კავკასიური წაბლა ჯიში საქართველოში ფართოდაა გავრცელებული, კარგად ეგუება მაღალმთიან პირობებს. ჯიშის შემდგომი სრულყოფისა და მოშენებისათვის უწინ არსებობდა სახელმწიფო ჯიშთსაშენი (დედოფლისწყაროს მუნიციპალიტეტში), დმანისის სამომშენებლო მეურნეობა, ციხისჯვრის სანაშენე საბჭოთა მეურნეობა და 30-მდე საკოლმეურნეო სანაშენე ფერმა ახალქალაქის, ნინოწმინდის, დმანისის, დედოფლისწყაროს, სიღნაღისა და სხვა მუნიციპალიტეტებში. გოცირიძე ნ., ქართული საბჭოთა ენციკლოპედია, ტ. 5, თბ., 1980. — გვ. 312.
გოა, დამანი და დიუ

გოა, დამანი და დიუ — ინდოეთის ადმინისტრაციული ერთეული, მოკავშირე ტერიტორია 1961–1987 წლებში. ადმინისტრაციული ცენტრი იყო პანაჯი. ფართობი 3,8 ათასი კმ². 1987 წელს გოა გახდა შტატი, ხოლო დამანი და დიუ დარჩა, როგორც მოკავშირე ტერიტორია. ქართული საბჭოთა ენციკლოპედია, ტ. 3, თბ., 1978. — გვ. 194.
ტიტო გობი

ტიტო გობი (დ. 24 ოქტომბერი, 1913 ― გ. 5 მარტი, 1984) — იტალიელი მომღერალი, ბარიტონი. 1938 წელს პირველად გამოვიდა ოპერის სცენაზე რომში. 1942 წლიდან იყო მილანის ლა-სკალას სოლისტი. 1947 წლიდან მღეროდა მსოფლიოს მრავალ ქვეყანაში. განსაკუთრებული წარმატებით ასრულებდა ჯუზეპე ვერდის ოპერის გმირების პარტიებს. მონაწილეობდა მრავალ მუსიკალურ ფილმში. ქართული საბჭოთა ენციკლოპედია, ტ. 3, თბ., 1978. — გვ. 195. ↑ 1.0 1.1 1.2 Deutsche Nationalbibliothek Record #124071473 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ filmportal.de — 2005. <a href="https://wikidata.org/wiki/Track:Q15706812"></a> ↑ 5.0 5.1 Discogs — 2000. <a href="https://wikidata.org/wiki/Track:Q504063"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 8.0 8.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 9.0 9.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ Гобби Тито // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ https://www.findagrave.com/memorial/97990941
კავკასიური წმინდამატყლიანი ცხვარი

კავკასიური წმინდამაყტლიანი ცხვარი, სახორცე-სამატყლე მიმართულების ცხვრის ჯიში. გამოყვანილია 1921-1926 წლებში სტავროპოლის მხარის იპატოვოს რაიონის სამომშენებლო მეურბნეობა „ბოლშევიკში“ ახალკავკკასიური წმინდამატყლიანი ცხვრის შეჯვარებით ამერიკული რამბულიესა და ასკანიურ ერკემალთან. ერკემლის მატყლის ნაპარსია 10-12 კგ (უდიდესი 25 კგ-მდე), ნერბისა 5,8-6,5 კგ (უდიდესი 13 კგ). მატყლის სიგრძე 7,5-8,5 სმ (64-ე ხარისხისა). წმინდა მატყლის გამოსავალი 38-43%. ცოცხალი მასა ერკემლისა 90-100 კგ, ნერბისა 50-60 კგ. ნერბის ნაყოფიერება 150%-ს აღწევს. ერკემალს იყენებენ ზოგიერთი წმინდამატყლიანი და უხეშმატყლიანი ჯიშების გასაუმჯობესებლად. კავკასიური წმინდამაყტლიანი ცხვარი მოშენებულია რსფსრ ზოგიერთი მხარესა და ოლქში, აგრეთვე ყაზახეთში, საქართველოსა და სომხეთში. ქსე, ტ. 5, გვ. 312, თბ., 1980
ფილიპ გოლიკოვი

ფილიპ გოლიკოვი (დ. 17 ივლისი, 1900 ― გ. 29 ივლისი, 1980) — რუსი სამხედრო მოვაწე, საბჭოთა კავშირის მარშალი (1961). იყო რუსეთის სამოქალაქო ომის მონაწილე. დაამთავრა ფრუნზეს სახელობის სამხედრო აკადემია 1933 წელს. 1939 წელს იყო მე-6 არმიის სარდალი. 1940 წლის ივლისიდან იყო გენშტაბის უფროსის მოადგილე. დიდ სამამულო ომში სარდლობდა მე-10 არმიას, მე-4 დამრტყმელ არმიას, ბრიანსკის და ვორონეჟის ფრონტების ჯარებს. მონაწილეობდა მოსკოვის და სტალინგრადის ბრძოლებში. 1943 წლიდან იყო სამეთაურო პოზიციებზე. 1956–1958 წლებში იყო ჯავშანსატანკო ჯარების სამხედრო აკადემიის უფროსი. ქართული საბჭოთა ენციკლოპედია, ტ. 3, თბ., 1978. — გვ. 208-209. ფილიპ გოლიკოვი — სტატია ენციკლოპედია ბრიტანიკიდან (ინგლისური) ფილიპ გოლიკოვი — სტატია დიდი რუსული ენციკლოპედიიდან (რუსული) ↑ TracesOfWar <a href="https://wikidata.org/wiki/Track:Q98839586"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Большая российская энциклопедия — Москва: Большая российская энциклопедия, 2004. <a href="https://wikidata.org/wiki/Track:Q1768199"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ https://pamyat-naroda.ru/heroes/podvig-chelovek_nagrazhdenie1560738831/ ↑ https://pamyat-naroda.ru/heroes/podvig-chelovek_nagrazhdenie1560658048/ ↑ https://pamyat-naroda.ru/heroes/podvig-chelovek_nagrazhdenie1560802383/ ↑ https://pamyat-naroda.ru/heroes/podvig-chelovek_nagrazhdenie1560571244/ ↑ https://pamyat-naroda.ru/heroes/podvig-chelovek_nagrazhdenie1560644685/
დიმიტრი გოლიცინი (დიპლომატი)

დიმიტრი გოლიცინი (დ. 15 მაისი, 1734 ― გ. 23 თებერვალი, 1803) — რუსი სწავლული და დიპლომატი. ავტორია შრომებისა ბუნებისმეტყველების, ფილოსოფიის და პოლიტეკონომიის დარგში. 1762–1768 წლებში იყო რუსეთის იმპერიის ელჩი საფრანგეთში, 1768–1798 წლებში იყო ელჩი ნიდერლანდებში. მეგობრობდა ფრანგ განმანათლებლებთან, ვოლტერთან, დიდროსთან. შეხედულებით ახლოს იდგა XVIII საუკუნის მატერიალისტებთან. ეკონომიკაში იყო ფიზიოკრატების მომხრე. მისი შეხედულებით მიწა მემამულეების უნდა ყოფილიყო და გლეხები უმიწოდ, მაღალი გამოსასყიდით უნდა გაეთავისუფლებინათ. ქართული საბჭოთა ენციკლოპედია, ტ. 3, თბ., 1978. — გვ. 209. დიმიტრი გოლიცინი — სტატია დიდი რუსული ენციკლოპედიიდან (რუსული)
დიმიტრი გოლიცინი (მრჩეველი)

დიმიტრი გოლიცინი (დ. 1665 ― გ. 14 აპრილი, 1737) — რუსი სახელმწიფო მოღვაწე. იყო ელჩი ოსმალეთის იმპერიაში, რათა რუსეთს მიეღო შავ ზღვაზე თავისუფალი ნაოსნობის უფლება. 17111718 წლებში იყო კიევის გუბერნატორი. 1718 წლიდან იყო კამერ-კოლეგიის წევრი და სენატორი. 1726–1730 წლებში იყო უზენაესი საიდუმლო საბჭოს წევრი და მრჩეველი. პეტრე II-ის სიკვდილის შემდეგ გამოვიდა თვითმპყრობელობის შეზღუდვის მოთხოვნით. მისი წინადადებით ტახტზე მიიწვიეს ანა ივანეს ასული და წაუყენეს მისივე ხელმძღვანელობით შედგენილი პირობები. ჰქონდა უმდიდრესი ბიბლიოთეკა. 1736 წელს გაასამართლეს და სიკვდილი მიუსაჯეს, მაგრამ განაჩენი შეუცვალეს პატიმრობით. გარდაიცვალა შლისელბურგის ციხეში. ქართული საბჭოთა ენციკლოპედია, ტ. 3, თბ., 1978. — გვ. 209. დიმიტრი გოლიცინი — სტატია დიდი რუსული ენციკლოპედიიდან (რუსული) დიმიტრი გოლიცინი — სტატია ენციკლოპედია ბრიტანიკიდან (ინგლისური)
ვასილი გოლიცინი

ვასილი გოლიცინი (დ. 1643 ― გ. 21 აპრილი, 1714) — რუსი სახელმწიფო მოღვაწე. დაწინაურდა მეფე თედორე III-ის დროს. 1660-70-იან წლებში ეკავა სხვადასხვა სამოქალაქო და სამხედრო თანამდებობები. 1682 წელს მისი მეთაურობით კომისიამ გააუქმა „მესტნიჩესტვო“. 1682 წელს სტრელეცების აჯანყების შემდეგ მიემხრო მილოსლავსკებს. იყო სოფია ალექსის ასულის ფავორიტი და ხელთ იგდო სახელმწიფო საქმეების ხელმძღვანელობა. იყო მისი დროის ერთ-ერთი გამორჩეულად განათლებული ადამიანი. ემხრობოდა დასავლეთ ევროპასთან ურთიერთობების გაფართოებას. 1683 წელს მიაღწია კარდისის საზავო ხელშეკრულების დადასტურებას. 1686 წელს დიდი ნიჭი გამოამჟღავნა პოლონეთთან საუკუნო ზავის დადებისას. სათავეში ედგა ყირიმის სახანოს საწინააღმდეგო ლაშქრობებს 1687 და 1689 წლებში. 1689 წლის სასახლის გადატრიალების შემდეგ, როდესაც ხელისუფლებას სათავეში ჩაუდგა პეტრე I, გოლიცინს ჩამოართვეს ბოიარინობის წოდება, მამულები და გადაასახლეს არხანგელსკში, სადაც გარდაიცვალა. ქართული საბჭოთა ენციკლოპედია, ტ. 3, თბ., 1978. — გვ. 209. ვასილი გოლიცინი — სტატია დიდი რუსული ენციკლოპედიიდან (რუსული) ვასილი გოლიცინი — სტატია ენციკლოპედია ბრიტანიკიდან (ინგლისური) ↑ Nationalencyklopedin — 1999. <a href="https://wikidata.org/wiki/Track:Q1165538"></a> ↑ Faceted Application of Subject Terminology <a href="https://wikidata.org/wiki/Track:Q3294867"></a><a href="https://wikidata.org/wiki/Track:Q846596"></a> ↑ LIBRIS <a href="https://wikidata.org/wiki/Track:Q1798125"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ NUKAT — 2002. <a href="https://wikidata.org/wiki/Track:Q11789729"></a> ↑ Sapere.it — De Agostini Editore, 2001. <a href="https://wikidata.org/wiki/Track:Q63346450"></a><a href="https://wikidata.org/wiki/Track:Q2521786"></a> ↑ MAK <a href="https://wikidata.org/wiki/Track:Q105192847"></a>
კავკასიური ჯვრიანა

კავკასიური ჯვრიანა (ლათ. Pelodytes caucasicus) — წყალხმელეთა ცხოველი უკუდო ამფიბიების რიგისა. მისი სხეულის სიგრძე 55 მმ აღწევს. წენგოსფერი, მუქკომპლებიანი ზურგი და მოთეთრო მუცელი აქვს. გავრცელებულია ბორჯომისა და ლაგოდეხის რაიონებში, აჭარაში, სამხრეთ ოსეთში, კრასნოდარის მხარეში. ზღვის დონიდან 2300 მ აღწევს. იკვებება მწერებით, მათი მატლებით და პატარ-პატარა უხერხემლო ცხოველებით. ივნისიდან სექტემბრამდე ყრის ქვირითს ტბორებსა და მდორე მდინარეებში. თავკომბალა მხოლოდ მომდევნო წელს ამთავრებს მეტამორფოზს. შეტანილია საქართველოს „წითელ წიგნში“. ქართული საბჭოთა ენციკლოპედია, ტ. 5, თბ., 1980. — გვ. 313.
მიხეილ გოლიცინი

მიხეილ გოლიცინი (დ. 1 ნოემბერი, 1675 ― გ. 10 დეკემბერი, 1730) — რუსი სამხედრო მოღვაწე, გენერალ-ფელდმარშალი (1725). 1687 წლიდან მსახურობდა გვარდიულ სემიონოვსკოეს პოლკში. მონაწილეობდა აზოვის ლაშქრობაში, ჩრდილოეთის ომში (1700–1721). 1702 წელს ხელმძღვანელობდა ნოტებურგის იერიშს. 1708 წელს დობრისთან დაამარცხა შვედები და თავი გამოიჩინა ლესნაიას ბრძოლაში. 1709 წელს პოლტავის ბრძოლაში ხელმძღვანელობდა გვარდიას და ა. მენშიკოვთან ერთად მეთაურობდა შვედების დევნას. 1711 წელს მონაწილეობდა პრუტის ლაშქრობაში. 1714 წლიდან ჯარის მეთაური იყო სამხრეთ ფინეთში, სადაც შვედები დაამარცხა ნაპოსთან. მონაწილეობდა საზღვაო ბრძოლაში განგუტთან. 1720 წელს მისი სარდლობით რუსეთის ფლოტმა გაიმარჯვა გრენგამთან. 1822–1723 წლებში ჯარს მეთაურობდა უკრაინაში. 1728 წლიდან იყო სამხედრო კოლეგიის პრეზიდენტი და უმაღლესი საიდუმლო საბჭოს წევრი. ანა ივანეს ასულის დროს შერისხეს. ქართული საბჭოთა ენციკლოპედია, ტ. 3, თბ., 1978. — გვ. 209. მიხეილ გოლიცინი — სტატია დიდი რუსული ენციკლოპედიიდან (რუსული)
ნიკოლოზ გოლიცინი

ნიკოლოზ გოლიცინი (დ. 16 ივნისი, 1809 ― გ. 3 ივლისი, 1892, სანქტ-პეტერბურგი) — რუსი სამხედრო ისტორიკოსი, ინფანტერიის გენერალი (1880). დაამთავრა ცარსკოე-სელოს ლიცეუმი. 1826 წლიდან მსახურობდა გვარდიის გენერალურ შტაბში, მონაწილეობდა 1828-1829 წლების რუსეთ-ოსმალეთის ომში, პოლონეთის აჯანყების ჩახშობაში (1830–1831). 1834 წლიდან იყო ადიუტანტ-პროფესორი. 1838–1847 წლებში იყო სამხედრო აკადემიის სტრატეგიისა და სამხედრო ისტორიის კათედრის გამგე. 1850 წლიდან იყო მთავარი შტაბის კომიტეტების წევრი. 1852–1855 წლებში იყო გაზეთის რედაქტორი. 1872–1878 წლებში დაწერა 15-ტომიანი კაპიტალური ნაშრომი „მსოფლიოს სამხედრო ისტორია“. ქართული საბჭოთა ენციკლოპედია, ტ. 3, თბ., 1978. — გვ. 209. ნიკოლოზ გოლიცინი — სტატია დიდი რუსული ენციკლოპედიიდან (რუსული)
ბორის გოლიცინი

ბორის გოლიცინი (დ. 18 თებერვალი, 1862, სანქტ-პეტერბურგი ― გ. 4 მაისი, 1916) — რუსი ფიზიკოსი და გეოფიზიკოსი, სეისმოლოგიის ერთ-ერთი ფუძემდებელი, სანქტ-პეტერბურგის მეცნიერებათა აკადემიის აკადემიკოსი (1908). 1886 წელს დაამთავრა სანქტ-პეტერბურგის საზღვაო აკადემია, ხოლო 1890 წელს სტრასბურგის უნივერსიტეტი. 1891–1893 წლებში ასწავლიდა მოსკოვის უნივერსიტეტში. 1894–1914 წლებში ასწავლიდა საზღვაო აკადემიაში, 1897–1908 წლებში ასწავლიდა სანქტ-პეტერბურგის ქალთა სამედიცინო ინსტიტუტში და 1909–1916 წლებში ბესტუჟევის ქალთა უმაღლეს კურსებზე.მისი ნაშრომები ეძღვნება სითბური გამოსხივების თეორიას. ქართული საბჭოთა ენციკლოპედია, ტ. 3, თბ., 1978. — გვ. 209. ბორის გოლიცინი — სტატია ენციკლოპედია ბრიტანიკიდან (ინგლისური) ↑ 1.0 1.1 Голицын Борис Борисович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ List of Royal Society Fellows 1660-2007 — ლონდონის სამეფო საზოგადოება. — გვ. 140. <a href="https://wikidata.org/wiki/Track:Q111806251"></a><a href="https://wikidata.org/wiki/Track:Q123885"></a>
მიხეილ გოლოდნი

მიხეილ გოლოდნი (დ. 11 დეკემბერი, 1903 ― გ. 20 იანვარი, 1949) — რუსი პოეტი. პირველი ლექსი გამოაქვეყნა 1920 წელს. ავტორია სხვადასხვა ლექსების კრებულებისა: „ბოძები“ (1922), „მიწიერი“ (1924), „ახალი ლექსები“ (1928), „სამამულო ომის სიმღერები და ბალადები“, „ლექსები უკრაინაზე“ (1942). ქართული საბჭოთა ენციკლოპედია, ტ. 3, თბ., 1978. — გვ. 209.
ალექსანდრე გოლოვანოვი

ალექსანდრე გოლოვანოვი (დ. 25 ივლისი, 1904, ნიჟნი-ნოვგოროდი ― გ. 22 სექტემბერი, 1975, მოსკოვი) — რუსი სამხედრო მოღვაწე, საბჭოთა ავიაციის მთავარი მარშალი (1944). 1919 წელს მოხალისედ წავიდა წითელ არმიაში. მონაწილეობდა სამოქალაქო ომში. 1933–1941 წლებში მუშაობდა სამოქალაქო საჰაერო ფლოტის სისტემაში. 1939 წელს მონაწილეობდა მდინარე ხალინ-გოლთან გამართულ ბრძოლებში და საბჭოთა კავშირ-ფინეთის ომში. 1941 წლის თებერვლიდან მეთაურობდა შორსმოქმედ ბომბდამშენ საავიაციო დივიზიას, 1942 წლის თებერვლიდან – შორსდმოქმედ ავიაციას, ხოლო 1944 წლის დეკემბრიდან – მე-18 საჰაერო არმიას. მონაწილეობდა აღმოსავლეთ პრუსიის და ბერლინის ოპერაციებში. იყო სსრკ-ის II მოწვევის უმაღლესი საბჭოს დეპუტატი. ქართული საბჭოთა ენციკლოპედია, ტ. 3, თბ., 1978. — გვ. 209. ალექსანდრე გოლოვანოვი — სტატია დიდი რუსული ენციკლოპედიიდან (რუსული)
ნიკოლოზ გოლოვანოვი

ნიკოლოზ გოლოვანოვი (დ. 9 იანვარი, 1891, მოსკოვი ― გ. 28 აგვისტო, 1953, მოსკოვი) — რუსი დირიჟორი, პიანისტი, კომპოზიტორი, პედაგოგი, სსრკ-ის სახალხო არტისტი (1948). 1914 წელს დაამთავრა მოსკოვის კონსერვატორია. 1918–1936 წლებში იყო სსრკ-ის დიდი თეატრის დირიჟორი, ხოლო 1948–1953 წლებში მთავარი დირიჟორი. 1919 წელს სტანისლავსკისთან ერთად დააარსა საოპერო სტუდია. 1925–1929 და 1943–1948 წლებში იყო მოსკოვის კონსერვატორიის პროფესორი. დირიჟორობდა ძირითადად რუსულ კლასიკურ ოპერებს. დაწერილი აქვს ორი ოპერა. ქართული საბჭოთა ენციკლოპედია, ტ. 3, თბ., 1978. — გვ. 209-210. ნიკოლოზ გოლოვანოვი — სტატია დიდი რუსული ენციკლოპედიიდან (რუსული) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Find a Grave — 1996. <a href="https://wikidata.org/wiki/Track:Q63056"></a>